CELEX: 62013TN0132
Language: fi
Date: 2013-03-04 00:00:00
Title: Asia T-132/13: Kanne 4.3.2013 — Deweerdt ym. v. tilintarkastustuomioistuin

27.4.2013   
            
            
               FI
            
            
               Euroopan unionin virallinen lehti
            
            
               C 123/21
            
         Kanne 4.3.2013 — Deweerdt ym. v. tilintarkastustuomioistuin
   (Asia T-132/13)
   2013/C 123/36
   Oikeudenkäyntikieli: ranska
   
      Asianosaiset
   
   
      Kantajat: Sonja Deweerdt (Rulles, Belgia), Didier Lebrun (Luxemburg, Luxemburg) ja Margot Lietz (Mensdorf, Luxemburg) (edustajat: asianajajat A. Coolen, J.-N. Louis, E. Marchal ja D. Abreu Caldas)
   
      Vastaaja: Euroopan unionin tilintarkastustuomioistuin
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               toteamaan, että tilintarkastustuomioistuimen työjärjestyksen 4 artikla on lainvastainen, koska sillä varmistetaan se, että ahdisteluun syyllistynyt jäsen jää rankaisematta
            
         
               —
            
            
               kumoamaan tilintarkastustuomioistuimen 13.12.2012 tekemän päätöksen siitä, ettei unionin tuomioistuinta pyydetä tutkimaan, oliko tuolloinen tilintarkastustuomioistuimen jäsen S. lakannut täyttämästä tehtävänsä edellyttämiä vaatimuksia tai siihen kuuluvia velvollisuuksia, ja siinä tapauksessa, että hänen toimikautensa on jo päättynyt, eväämään hänen oikeutensa eläkkeeseen
            
         
               —
            
            
               velvoittamaan tilintarkastustuomioistuimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat neljään kanneperusteeseen.
   
               1)
            
            
               Ensimmäinen kanneperuste, joka perustuu tilintarkastustuomioistuimen työjärjestyksen 4 artiklan lainvastaisuuteen siltä osin kuin sillä varmistetaan se, että kantajien mukaan ahdisteluun syyllistynyt jäsen jää rankaisematta.
            
         
               2)
            
            
               Toinen kanneperuste, joka perustuu siihen, että riidanalainen päätös on epäjohdonmukainen, koska tilintarkastustuomioistuin on nimenomaisesti todennut S:n rikkomukset mutta kuitenkin kieltäytynyt haastamasta häntä unionin tuomioistuimeen.
            
         
               3)
            
            
               Kolmas kanneperuste, joka perustuu siihen, ettei ole esitetty mitään asiaankuuluvia perusteluja, joiden avulla kantajat voisivat arvioida riidanalaisen päätöksen oikeellisuutta.
            
         
               4)
            
            
               Neljäs kanneperuste, joka perustuu luottamuksensuojan periaatteen loukkaamiseen sekä oikeuden väärinkäyttöön sen vuoksi, että tilintarkastustuomioistuin on tutkinut sen, onko S haastettava unionin tuomioistuimeen vasta vuoden ja päivän kuluttua siitä, kun ulkopuolinen tutkija oli jättänyt kertomuksensa.